text: Hjartastartarar fyri eldri á bústovnum
  Linnandi viðgerð og lívsgóðska áðrenn deyða
text: #000000
text: Hjartastartarar á bústovnum fyri eldri
text: #000001
text: Tøkniliga menningin hevur ført við sær, at í dag eru hjartastartarar lættir at handfara, bæði tí teir eru smáir í vavi og tí munnlig vegleiðing er innbygd. Hetta merkir, at tá hjartastartari verður brúktur, fer ein sjálvvirkandi rødd í gongd, sum vegleiðir brúkaran.
text: #000002
text: Fyrr vóru hjartastartarar einans á sjúkrahúsum. Nú hevur almenningurin í størri mun atgongd til hjartastartarar og seinastu árini eru alt fleiri hjartastartarar settir upp á ymsum støðum í Føroyum. Á heimasíðuni hjartastartari.fo er yvirlit at finna.
text: #000003
text: Hagtøl vísa, at lutfalsligu ringu møguleikarnir at yvirliva ein hjartasteðg í almenna rúminum økjast munandi, um skjótt verður borið at, við at geva lívbjargandi fyrstuhjálp. Tess fleiri hjartastartarar eru í almenna rúminum, tess størri eru sannlíkindini fyri at yvirliva ein hjartasteðg.[1]
text: #000004
text: Øll fólk hava rætt til fyrstuhjálp, eisini eldri fólk á bústovnum. Tó koma fram ymiskar etiskar tvístøður, tá vit seta spurningin, hvat merkir tað fyri eldri fólk á bústovni, at hjartastartari verður settur upp á stovninum ?
text: #000005
text: Spurt kann verða um, hvørt tað er ein sjálvfylgja, at hjartastartari verður nýttur til búfólkini, tá tørvur er á tí, ella um støður eru, har hjartastartari ikki eigur at verða nýttur. Vit kunnu eisini spyrja, hvør skal taka avgerð um, hvat rættast er at gera?
text: #000006
text: Etiska ráðið hevur luttikið á kjakfundi um hjartastartarar á bústovnum fyri eldri fólk.
text: #000007
text: Endamál við hjartastartaraEndamálið við hjartastartara er at hækka talið av góðum úrslitum av fyrstuhjálp, tá persónur fær hjartasteðg.
text: #000009
text: Gransking vísir, at um vanlig fólk duga at geva hjarta- og lungnabjarging, økja vit møguleikan hjá nógv fleiri fólkum, at yvirliva ein knappliga óvæntaðan hjartasteðg. Fyri hvønn minutt sum gongur, fellur møguleikin at yvirliva við 7 – 10%.[2]
text: #000010
text: Í orðaskiftum um etiskar tvístøður, í samband við uppsetan av hjartastartarum á bústovnum fyri eldri, eru tað tey eldri, sum eru í miðdeplinum, heldur enn starvsfólk og vitjandi, hóast tey hava sína dagligu gongd á sama stað.
text: #000012
text: Hetta skal síggjast út frá tí, at hjá starvsfólki og vitjandi er ikki talan um ta seinasu tíðina av lívinum og tí koma spurningarnir ikki á sama hátt um, hvørt tað er gagnligt ella ikki, at hava hjartastartara tøkan.
text: #000013
text: Hinvegin kann ein siga, at tað kann hava beinleiðis neiligar avleiðingar fyri starvsfólk og vitjandi, um hjartastartari ikki er á bústovni, har starvsfólk og vitjandi eru.
text: #000014
text: Eldri á bústovniEldri borgarar, sum búgva á bústovni, hava sama krav um fyrstuhjálp sum øll onnur.
text: #000015
text: Kortini íkoma etiskar tvístøður, tá mett verður um, hvat tað kann merkja fyri eitt eldri búfólk, at hjartastartari er í húsinum, har viðkomandi býr og fær dagliga røkt og umsorgan seinastu tíðina av lívinum.
text: #000016
text: Í einstøku støðuni kann ábyrgdarhavandi lækni annaðhvørt meta, at tað er gagnligt at geva fyrstuhjálp og soleiðis brúka hjartastartara ella meta, at útlitini eru vónleys fyri búfólki.
text: #000017
text: Hinvegin kann búfólki sjálvt hava tikið støðu til, at viðkomandi velur hjartastartara frá, um støða skuldi íkomið, har hjartastartari kundi verið nýttur.
text: #000018
text: Fyri starvsfólk er umráðandi, at kenna umstøðurnar hjá tí einstaka búfólkinum so væl sum gjørligt, fyri at kunna taka eina skikkaða og skilagóð avgerð, um búfólk knappliga fær óvæntaðan hjartasteðg.
text: #000019
text: Dømi um ivamál í samband við at velja lívsleingjandi viðgerð við hjartastartara frá:
text: #000022
text: · Nær kunnu vit velja uppafturlíving frá?
text: #000023
text: · Hvør kann velja uppafturlíving frá?
text: #000024
text: · Hvat um búfólkið ella avvarðandi ikki eru samd við lækna/røktarstarvsfólk?
text: #000026
text: · Hvat um nærmastu avvarðandi ikki eru samd?
text: #000027
text: Til høgru á hesari síðuni eru tilmæli um, hvussu ein tilgongd um hjartastartara á bústovni fyri eldri, kann skipast.
text: #000028
text: Sundhedsstyrelsen: Hjertestartere AED placeret udenfor sygehuse
text: #000031
text: [1] Undladelse og afbrydelse af livsforlængende behandling. Etisk råd 2012 s. 9[2] Hjartastartaranetverkið 
text: #000032
text: • Mælt verður til at leiðsla og starvsfólk tryggja, at búfólk og/ella avvarðandi tosa um og taka avgerð um, hvørji teirra ynski eru í sambandi við møguligan hjartasteðg og at hetta verður skjalfest í samstarvi við viðkomandi lækna.
text: #000033
text: • Mælt verður til, at nágreiniligar mannagongdir verða gjørdar í sambandi við brúk av hjartastartara á bústovnum og at hesar verða viðgjørdar við jøvnum millumbilum og í sambandi við nýggjar starvssetanir.
text: #000034
text: • Mælt verður til, at raðfesta venjingar til starvsfólkið á bústovnum í hjarta- og lungnabjarging frammarlaga.
text: #000035